Recommended byColombia
యాపిల్, జైల్ టాస్క్ ఇచ్చిన బిగ్ బాస్
బిగ్ బాస్ రెండు టీమ్‌లకు యాపిల్, జైలు టాస్క్‌లు ఇచ్చారు. దీన్ని రోల్ రైడా చదివి వినిపించాడు. గార్డెన్ ఏరియాలో ఉండే యాపిల్ చెట్టుకు రెడ్, బ్లాక్ యాపిల్స్ ఉన్నాయి. వాటిలో బ్లాక్ చెడ్డవాళ్లవి.. రెడ్ మంచివాళ్లవని చెప్పాడు. వాటిని రెండు టీమ్‌లు కోసి.. వాటిని జాగ్రత్తగా కాపాడుకోవాలి. ఎక్కువ ఎవరైతే కాపాడుకుంటారో వాళ్లు విన్నర్లు అని చెప్పారు. ఇక జైలు టాస్క్‌లో.. ఓ ఇంటి సభ్యుడ్ని జైల్లో పెట్టాలి. తాళం వాటికా టేబుల్‌పై ఉంటుంది. ఈ రెండు టాస్కుల్లో మైక్‌లు, కెమెరాలకు ఎలాంటి నష్టం జరగకూడదు.. ఎవరూ గాయపడకూడదని నిబంధన పెట్టారు.
టాస్క్ మొదలవ్వగానే రెండు టీమ్‌లు యాపిల్స్ కోసేశారు. కిందపడిపోయిన వాటిని పోటీపడి ఏరుకున్నారు. తర్వాత జైలుకు సంబంధించిన తాళం కోసం కూడా పోటీపడ్డారు. చివరి చెడ్డ టీమ్ సభ్యులకే తాళం దొరకడంతో.. జైలు తలుపు తీశారు. తర్వాత కౌశల్‌ను లోపల వేసేందుకు ప్రయత్నించినా కుదరలేదు. తర్వాత తనీష్‌ను టార్గెట్ చేశారు. కాని రెండు టీమ్‌లు ఒకర్ని ఒకరు అడ్డుకోవడంతో గొడవ జరిగింది. ఒకర్ని ఒకరు తోసుకోవడంతో గొడవ జరిగింది. దీనికి నిరసనగా.. మంచివాళ్ల టీమ్ సభ్యులు అక్కడే కూర్చొని నిరసన తెలిపారు. తాళం తీసినంత మాత్రాన గేమ్ పూర్తి కాలేదని దీప్తి వాగ్వాదాని దిగింది. కొద్దిసేపటి తర్వాత దీప్తిని జైల్లో వేయడానికి తేజస్వి ప్రయత్నించినా కుదరదు.
చెడ్డవాళ్లు యాపిల్స్‌ను దాచడానికి నానా కష్టాలు పడతారు. బాత్‌రూమ్ దగ్గర దాచినా.. మంచివాళ్ల గమనించి దొంగలించబోతారు. కాని వాళ్ల ఎత్తుల్ని పసిగట్టి వాటిని చెడ్డవాళ్లు జాగ్రత్తగా కాపాడుకుంటారు. అమిత్ అయితే యాపిల్స్‌ను కాపాడుకోవడానికి తన ప్యాంటులో కూడా దాచుకుంటాడు. కొద్దిసేపటి తర్వాత రోల్ రైడాను జైల్లో పెట్టడానికి చెడ్డవాళ్ల టీమ్ ప్రయత్నించినా కుదరదు. ఈలోపు చెడ్డవాళ్ల టీమ్‌లో కొంతమంది సభ్యులు తన గురించి మాట్లాడుకోవడం తనీష్‌కు తెలుస్తుంది. తాను ఎవరి గురించి తప్పుగా మాట్లాడలేదని.. అలాంటప్పుడు తన గురించి వాళ్లకు ఎందుకంటూ కోపగించుకుంటాడు.
బిగ్ బాస్ ఇంటి సభ్యులు ఈ టాస్క్‌లను కొనసాగించాలని ఆదేశిస్తాడు. రెండు టీమ్‌లు ఎలాంటి పాయింట్లు సాధించలేదని.. తామర పూలు నాశనం చేసిన టాస్క్‌లో చెడ్డవాళ్ల టీమ్ ఓ పాయింట్ సాధించి లీడ్‌‌లో ఉందని చెబుతాడు. రేపు ఎక్కువ యాపిల్స్‌ను ఏ టీమ్ అయితే తిరిగి చెట్టు మీద పెడుతుందో ఆ టీమ్ గెలిచినట్లని బిగ్ బాస్ చెప్పాడు.
జైలు, యాపిల్స్ టాస్కులకు బాబు గోగినేని డీల్
జైలు, యాపిల్ టాస్క్‌ విషయంలో బాబు గోగినేని రెండు టీమ్‌ల మధ్య డీల్‌కు ప్రయత్నించాడు. బాబు జైలుకెళితే.. చెడ్డవాళ్లు రెడ్ యాపిల్స్ జోలికి వెళ్లరు. అప్పడు చెడ్డవాళ్లకు రెండు పాయింట్లు.. మంచి వాళ్లకు ఒక్క పాయింట్ వస్తుంది. ఈ ప్రతిపాదనను బాబు మిగిలిన సభ్యులకు చెప్పగా వాళ్లు ఒప్పుకోరు. చెడ్డవాళ్ల టీమ్ మాత్రం ఓకే చెబుతుంది. మంచివాళ్ల టీమ్ సభ్యుల్లో తనీష్, కౌశల్ ఈ డీల్‌ను వ్యతిరేకిస్తారు. 2:1కు ఒప్పుకునేది లేదని.. 1:1 అంటారు. కాని చెడ్డవాళ్ల టీమ్ ఒప్పుకోదు.. డీల్ మాట్లాడిన బాబు గోగినేనిపై కూడా మండిపడ్డారు.